CELEX: 32020R2118
Language: hr
Date: 2020-12-16 00:00:00
Title: Provedbena uredba Komisije (EU) 2020/2118 оd 16. prosinca 2020. o produljenju odobrenja Pediococcus pentosaceus DSM 16244 kao dodatka hrani za sve životinjske vrste i o stavljanju izvan snage Uredbe (EU) br. 514/2010 (Tekst značajan za EGP)

17.12.2020   
               
               
                  HR
               
               
                  Službeni list Europske unije
               
               
                  L 426/15
               
            
         PROVEDBENA UREDBA KOMISIJE (EU) 2020/2118
         оd 16. prosinca 2020.
         o produljenju odobrenja Pediococcus pentosaceus DSM 16244 kao dodatka hrani za sve životinjske vrste i o stavljanju izvan snage Uredbe (EU) br. 514/2010
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje odobrenja.
                  
               
                     (2)
                  
                  
                     Uredbom Komisije (EU) br. 514/2010 (2)
                        Pediococcus pentosaceus DSM 16244 odobren je na 10 godina kao dodatak hrani za sve životinjske vrste.
                  
               
                     (3)
                  
                  
                     U skladu s člankom 14. Uredbe (EZ) br. 1831/2003 podnesen je zahtjev za produljenje odobrenja Pediococcus pentosaceus DSM 16244 kao dodatka hrani za sve životinjske vrste, u kojem je zatraženo da se taj dodatak razvrsta u kategoriju dodataka „tehnološki dodaci”. Uz zahtjev su priloženi podaci i dokumenti propisani člankom 14. stavkom 2. te uredbe.
                  
               
                     (4)
                  
                  
                     Europska agencija za sigurnost hrane („Agencija”) u svojem je mišljenju od 25. svibnja 2020. (3) zaključila da je podnositelj zahtjeva dostavio dokaze da dodatak ispunjava postojeće uvjete odobrenja. Agencija je zaključila da Pediococcus pentosaceus DSM 16244 nema štetan učinak na zdravlje životinja, sigurnost potrošača ili na okoliš. Zaključila je i da ne nadražuje kožu i oči, ali se smatra da izaziva preosjetljivost kože i dišnih organa. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka.
                  
               
                     (5)
                  
                  
                     Procjena Pediococcus pentosaceus DSM 16244 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka kako je navedeno u Prilogu ovoj Uredbi.
                  
               
                     (6)
                  
                  
                     S obzirom na to da se produljuje odobrenje Pediococcus pentosaceus DSM 16244 kao dodatka hrani za životinje u skladu s uvjetima iz Priloga ovoj Uredbi, Uredbu (EU) br. 514/2010 trebalo bi staviti izvan snage.
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Odobrenje dodatka navedenog u Prilogu, koji pripada kategoriji dodataka „tehnološki dodaci” i funkcionalnoj skupini „dodaci silaži”, produljuje se pod uvjetima utvrđenima u Prilogu.
         
         
            Članak 2.
            Uredba (EU) br. 514/2010 stavlja se izvan snage.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  Uredba Komisije (EU) br. 514/2010 od 15. lipnja 2010. o odobrenju Pediococcus pentosaceus (DSM 16244) kao dodatka hrani za životinje za sve vrste životinja (SL L 150, 16.6.2010., str. 42.).
         
            (3)  EFSA Journal 2020.;18(6):6166.
      
      
         
            PRILOG
            
                        Identifikacijski broj dodatka
                     
                     
                        Dodatak
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka važenja odobrenja
                     
                  
                        CFU/kg svježeg materijala
                     
                  
                        
                           Kategorija tehnoloških dodataka. Funkcionalna skupina: dodaci silaži
                        
                     
                  
                        1k2101
                     
                     
                        
                           Pediococcus pentosaceus DSM 16244
                     
                     
                        
                           Sastav dodatka
                        
                        Pripravak od Pediococcus pentosaceus DSM 16244 koji sadržava najmanje 4 × 1011 CFU/g dodatka.
                     
                     
                        Sve životinjske vrste
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    U uputama za uporabu dodatka i premiksâ potrebno je navesti uvjete skladištenja.
                                 
                              
                                    2.
                                 
                                 
                                    Najmanja količina dodatka ako se ne upotrebljava u kombinaciji s drugim mikroorganizmima kao dodacima silaži: 1 × 108 CFU/kg svježeg materijala.
                                 
                              
                                    3.
                                 
                                 
                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući rukavice i zaštitu za dišne organe.
                                 
                              
                     
                        6.1.2031.
                     
                  
                        
                           Karakteristike aktivne tvari
                        
                        
                           Pediococcus pentosaceus DSM 16244.
                     
                  
                        
                           Analitička metoda
                            (1)
                        
                        
                                    —
                                 
                                 
                                    Za određivanje brojnosti: metoda razmazivanja na MSR agaru (EN 15786).
                                 
                              
                                    —
                                 
                                 
                                    Za identifikaciju: metoda gel-elektroforeze u pulsirajućem polju (PFGE).
                                 
                              
                  
               (1)  Podaci o analitičkim metodama dostupni su na sljedećoj adresi referentnog laboratorija:https://ec.europa.eu/jrc/en/eurl/feed-additives/evaluation-reports